stanford-oval/wikipedia huggingface dataset:
סוכן הלילה
שחקנים ודמויות > דמויות ראשיות

גבריאל באסו בתור פיטר סאת'רלנד, סוכן FBI שעובד בבית הלבן כמפעיל טלפון Night Action
לוסיאני ביוקנן בתור רוז לרקין, יזמית אבטחת סייבר צעירה ואחייניתם של שני סוכני Night Action
פולה אוונס-אקינגבולה בתפקיד צ'לסי ארינגטון,(עונות 1 ו-3; עונה 2 אורחת) סוכנת שירות חשאי אמריקני שאפתנית המגינה על מאדי בעונה הראשונה ועל המושל רי'צרד האגן בעונות השנייה והשלישית.
שרה דז'רדן- בתור מאדי רדפילד (עונה 1), בתו של סגן הנשיא רדפילד
איב הארלו בתור אלן (עונה 1), מתנקשת בלתי צפויה
פיניקס ראי בתפקיד דייל (עונה 1), רוצח מקצועי ושותפה של אלן
אנריקה מרסיאנו בתפקיד בן אלמורה (עונה 1), מנהל השירות החשאי
די. בי. וודסייד- בתפקיד אריק מונקס (עונה 1), סוכן ותיק בשירות החשאי האמריקאי שהוקצה לאחרונה לשמור על מאדי
הונג צ'או בתפקיד דיאן פאר (עונה 1), ראש הסגל של הבית הלבן
קארי מאצ'ט בתור הנשיאה מישל טרוורס, נשיאת ארצות הברית
אריאן מאנדי בתפקיד נור טהרי (עונה 2), עוזרת זוטרה של הנציגות האיראנית באו"ם בניו יורק ומבקשת מקלט בשיתוף פעולה עם ה-FBI
לואיס הרטום בתפקיד ג'ייקוב מונרו (עונה 2), סוחר של מודיעין לא חוקי
ברטו קולון בתפקיד סולומון וגה (עונה 2), יוצא נחתים שעובד עבור ג'ייקוב
קיאון אלכסנדר בתפקיד ג'וואד (עונה 2), קצין מודיעין כוח קודס וראש הביטחון בנציגות האיראנית בניו יורק
מייקל מלרקי בתפקיד מרקוס דרגן (עונה 2), אחיינו של דיקטטור הטרור המודח ויקטור באלה
אמנדה וורן קתרין וויבר (עונה 2), המפעילה של פיטר בסוכן הלילה
שחקנים ודמויות > דמויות משניות

אנדרה אנתוני בתור קולין (עונה 1), מבצע פיגוע בוושינגטון הבירה
אנתוני גם מגלם את מתאו, אחיו התאום הזהה של קולין
כריסטופר שייר בתפקיד אשלי רדפילד (עונה 1), סגן נשיאת ארצות הברית
טובי לוינס בתפקיד בריגס (עונה 1), סוכן השירות החשאי האמריקני
בן קוטון בתור ויק (עונה 1), מנכ"ל חברת קבלן ממשלתית- Turn Lake Industries
בריטני סנואו בתור אליס לידס (עונה 2), שותפה של פיטר ל-Night Action בבנגקוק
טדי סירס בתור וורן סטוקר (עונה 2), סוכן FBI לשעבר שמוכר מודיעין בבנגקוק
אלברט ג'ונס בתפקיד איידן מוסלי (עונה 2), סגן מנהל ה-FBI
מרג'אן נשת בתפקיד אזיטה טהרי (עונה 2), אמה של נור
אנושה בתור הל'ה (עונה 2), עוזרת בנציגות האו"ם האיראנית בניו יורק וחברה של נור
נוויד נגהבאן בתור עבאס מנצורי (עונה 2), שגריר איראן באו"ם
רוב היפס בתפקיד תומאס באלה (עונה 2), בן דודו של מרקוס ובנו המתון והמשכיל של ויקטור באלה
אליז קיבלר בתור סלואן קילורי (עונה 2), חברתו של תומאס
מרואן קנזרי בתפקיד סמי סעידי (עונה 2), סוכן Night Action וסמל לשעבר בכח דלתא
דיקרן טוליין בתפקיד ויקטור באלה (עונה 2), דיקטטור מודח ופושע מלחמה שנכלא בהאג
סקירת הסדרה

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 10 | 10 | 23 במרץ 2023 | 23 במרץ 2023 |
|  | 2 | 10 | 10 | 23 בינואר 2025 | 23 בינואר 2025 |
הפקה

ב-24 בדצמבר 2020, נחשף כי "Sony Pictures Television" אמורה להפיק את עיבוד סדרת הטלוויזיה לרומן "סוכן הלילה" של מת'יו קווירק, כאשר שון ראיין אמור לשמש כתסריטאי הסדרה. ב-21 ביולי 2021, הסדרה נרכשה על ידי נטפליקס, כאשר סת' גורדון הופקד על בימוי הפיילוט ועל הפקת 10 הפרקים עם ראיין, מרני הוכמן, ג'וליה גאן, ג'יימס ונדרבילט, וויליאם שרק, פול ניינסטין, ניקול טוסו ודייוויד בובאר.
באוקטובר 2024, הסדרה קיבלה חידוש לעונה שלישית בת 10 פרקים עוד לפני עליית העונה השנייה. העונה השנייה, שתוכננה במקור לשנת 2024, נדחתה ועלתה ב-23 בינואר 2025. שביתת אמני הטלוויזיה והרדיו עיכבה את כתיבת העונה השנייה בחמישה חודשים, מה שהקשה על סיום ההפקה בזמן לשנת 2024.
הפקה > ליהוק

ב-22 בנובמבר 2021 לוהקו לסדרה גבריאל באסו ולוסיאן ביוקנן . ב-1 בפברואר 2022, לוהקו לתפקידים הונג צ'או, די. בי. וודסייד, פולה אוונס-אקינגבולה, איב הארלו, פיניקס ראי, אנריקה מרסיאנו ושרה דז'רדן. ב-24 בפברואר 2023, לוהקה קארי מאצ'ט לתפקיד חוזר.
בריטני סנואו, מייקל מלרקי, ברטו קולון, קיאון אלכסנדר, לואי הרטום, אריאן מנדי וטדי סירס הצטרפו לצוות השחקנים של העונה השנייה.
הפקה > צילומים

העונה השנייה צולמה בתאילנד, ניו יורק, ווושינגטון די. סי..
הצילומים לעונה השלישית יתחילו באיסטנבול בסוף שנת 2024 וימשיכו בניו יורק במהלך שנת 2025.
הפצה

העונה הראשונה הפכה ללהיט מיידי עם 98.2 מיליון צפיות ב-91 הימים הראשונים שלה ונכנסה לעשירייה הפותחת של הסדרות הפופולריות ביותר בשפה האנגלית בנטפליקס.
הסדרה הגיעה לשיא צפייה עם עליית העונה השנייה, שצברה 3.11 מיליארד דקות צפייה בין 20 ל-26 בינואר 2025. העונה השנייה עלתה לשירות ב-23 בינואר 2025, והיוותה 76% מסך הצפייה השבועית של הסדרה (כ-2.36 מיליארד דקות).
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס בחירת הקהל | תוכנית הבינג' של השנה | "סוכן הלילה" | מועמדות |  |
מלך השערים

מלך השערים הוא תואר הניתן לספורטאי אשר הבקיע את מספר השערים הרב ביותר במסגרת טורניר, ליגה, מועדון או במדינה מסוימת במשך תקופה מסוימת. לעיתים ניתן התואר לשני שחקנים ביחד, כאשר הם מבקיעים אותו מספר שערים. המונח נפוץ בעיקר בענף הכדורגל, אך קיים גם בענפי ספורט אחרים בהם מובקעים שערים (כדוריד, כדורגל חופים ועוד).
אף על פי שהתואר ניתן לספורטאי בענפי ספורט קבוצתיים שבהם הצלחת הקבוצה היא המטרה ולא הצלחת היחיד, רואות לעיתים קבוצות את הצלחת מועמד הקבוצה לתואר מלך השערים כהצלחת הקבוצה כולה. על כן, קורה לא אחת ששחקני הקבוצה מחליטים במוצהר לייצר מצבי הבקעה עבור שחקן אחד כדי שירבה לכבוש או נותנים לו את האחריות לביצוע בעיטות עונשין שבהן הסיכוי להבקעה גבוה.
בטורניר או ליגה, בשל העובדה שתואר "השחקן המצטיין" מוענק בדרך כלל לשחקן משורות האלופה, הזוכה או המנצחת, הוא לא יוענק בהכרח למלך השערים אף על פי שבלט לאורך התחרות, שכן הוא יכול להגיע משורותיה של קבוצה אחרת.
ראו גם

מלך השערים הישראלי
מלכי שערים בנבחרות כדורגל לאומיות
מלך השערים של נבחרת ישראל
מלך השערים לנבחרות לאומיות
כדורגלנים שכבשו 500 שערים בקריירה
נעל הזהב האירופית
מלך השערים של ליגת העל
הערות שוליים

↑  רז אמיר ודורון בן דור, ‏"ננסה לסדר לזהבי מצבים, מלך השערים? מגיע לו", באתר ONE‏, 17 במאי 2014
↑  דורון בן דור, ‏יניב קטן: חשוב לנו לנצח את מכבי מול הקהל שלנו, באתר ONE‏, 7 במרץ 2010
ערך זה הוא קצרמרבנושא כדורגל. אתם מוזמנים לתרום לוויקיפדיה ו.
מכונית קופה

דגם דבו קופה
מכונית קוּפֶּה היא מכונית בעלת סגנון גוף קבוע, הכולל גג קבוע, בדרך כלל בעלת שתי דלתות, שניים או ארבעה מושבים, ובדרך כלל גב הגג משופע.
בנוסף, יוצרו מכוניות 4 דלתות אשר שווקו כ"קופה" בשל קו הגג שלהם שתוכנן בסגנון ה-"קופה" בחלקו האחורי אלא נקראות "גראן קופה".
היסטוריה

המונח "קופה" הוחל לראשונה על עגלות מהמאה התשע עשרה שבהן גובה הגג של המושבים הפונים לאחור היה נמוך משמעותית מקו הגג הכללי.
מקורו של סגנון הגוף coupé מגיע מעגלת סוסים. מקור השם "קופה" בצרפתית ומשמעותו ״חתוך״.
היסטוריה > המאה ה-17

ה"סדאן" הייתה אחת הדגמים הראשונים של עגלת ארבעת הגלגלים עם תא הנוסעים ודלתות הצד של התקופה המודרנית. נראה כי האטימולוגיה של המונח נובעת מהעובדה שדגם דומה הוקם לראשונה בברלין עבור פרידריך וילהלם, הנסיך הבוחר מברנדנבורג, במאה ה-17, ולנוחותו ורבגוניותו, דגם מרכבה זה התפשט במהירות ברחבי אירופה, והתקבל בברכה. בעידוד מיוחד באיטליה.
כמו מונחים רבים אחרים, ההגדרה של "סדאן" עברה לעולם הרכב על ידי זיהוי דגם מכונית המסוגל להכיל לפחות ארבעה נוסעים על הסיפון.
היסטוריה > המאה ה-19

במאה ה-19 הוצגה גרסת ה-"coupé" של ה־berline, ("Berlin (carriage)" (אנ')) שהייתה גרסה מקוצרת (ללא "מושב אחורי"). בדרך כלל, לגרסת ה-"קופה" היה חלון זכוכית קבוע בחלק הקדמי של תא הנוסעים. המונח "berline coupé" נקצר מאוחר יותר ל "coupé". הקופה נחשב כרכב אידיאלי עבור נשים לשימוש לקניות או לביקורים חברתיים.
מעצבי גוף לרכב השתמשו לעיתים קרובות במונחי בניית קרוואנים מסורתיים כדי לתאר עיצובים חדשים. מעצבים לקחו חירויות יצירתיות עם מונחים חדשניים כמו גם מנהלי מכירות שניסו ליצור הילה של כלי רכב ספורטיבים.
היסטוריה > המאה ה-20

מכוניות הקופה הראשונות היו בעלות צורה זהה לזו של עגלת הקופה, כשהנהג פתוח בחזית, והמארז מאחוריו לשני נוסעים על מושב אחד.
בשנים הראשונות של המאה העשרים המונח "קופה" התפתח כדי לציין מכונית עם שתי דלתות עם הנהג ועד שני נוסעים במארז עם מושב ספסל יחיד.
בשנת 1916 האגודה של מהנדסי רכב הציע מינוח עבור גופי המכונית שהוגדרה כקופה: מכונית סגורה מופעלת מבפנים עם מושבים לשניים או שלושה ולפעמים מושב רביעי הפונה לאחור.
בשנות החמישים ועד תחילת שנות השבעים של המאה העשרים יצרנית הרכב האמריקאית שברולט, שיווקה דגמים דו-דלתיים בכינוי "קופה ספורטיבית", תוך שימוש בהגייה הצרפתית המקורית.
מאז שנות ה-60 של המאה העשרים המונח "coupé" התייחס בדרך כלל למכונית דו-דלתית עם גג קבוע
בשנת 1977, תקן בין-לאומי "ISO 3833-1977" הגדיר "Coupé" כבעל גוף סגור, בדרך כלל עם נפח אחורי מוגבל, גג קבוע שבו חלק יכול להיות פתוח, לפחות שני מושבים בשורה אחת לפחות, שתי דלתות בצד ואולי פתח אחורי, ולפחות שני חלונות צד.
כיום, "coupé" משמש לעיתים על ידי יצרני רכב כמונח שיווקי, ולא תיאור טכני של סגנון הגוף. הסיבה לכך היא כי "coupés" באופן כללי נראים כמו קווי יותר יעיל, יוקרתי וספורטיבי הכולל יותר מאשר אלה של ארבע דלתות סדאן.
מילון אחד קובע כי "coupé" הוא קצר יותר מאשר מכונית נוסעים / סלון של אותו מודל.
תצורות "קופה"

"Coupé" - שתי דלתות, מ 2 עד 4 מושבים. סידור מושב 2 + 2 נפוץ מאוד, כלומר 2 מושבים בגודל רגיל בחזית וספה קטנה מאחור.
"Coupé Cabrio" - שתי דלתות, מ 2 עד 4 מושבים. הדגם מאופיין על ידי גג קשיח, מרובה חלק קיפול מוסתר בתא המטען. הגג יכול להיות מקופל או נפרש.
"Coupé Hard Top" (אנ') - גג קשיח, קבוע, לעיתים קרובות מופרד על ידי מרקם (חומר שממנו הוא עשוי) משאר הגוף. בשל בנייתו, הגוף מאופיין בחוסר עמודים בין החלונות הצדדיים. (דוגמה: דגם "Porsche 356 B Hardtop")
ספורטבק - דגם קופה הדומה למרכב סדאן עם 5 דלתות או 4 דלתות.
קרוסאובר קופה - קרוסאובר בעיצוב קופה.
תמונות (דגמי "קופה")

גרסת Berlin (carriage) (אנ') קופה
דגם של "LaFayette Four Door Coupe" ארבע דלתות, שנת 1921 המוגדרת כ"מכונית קופה"
פורד קופה, שנת 1934
בריסטול 409, שנת 1968
דגם "AC Greyhound", שנת 1961
דגם "Ginetta G15", שנת 1974
דגם "Panhard 24" מודל "BT", שנת 1967
"אאודי 100 קופה S" דגם "100 C1"
ב.מ.וו 700 קופה
"איסוזו 117 קופה"
דגם של "מרצדס בנץ CLS 320 CDI", ארבע דלתות המוגדרת כ"מכונית קופה"
בנטלי קונטיננטל GT
שברולט קורבט דגם "C6 ZR1"
פיג'ו 207 CC (קופה קבריו)
לקריאה נוספת

גופי רכב - שנקבעו רשמית
(What's What in Automobile Bodies Officially Determined". The New York Times. 20 August 1916. Retrieved 22 April 2015. "Here it is, with other body types and distinctions, officially determined recently by the Nomenclature Division of the Society of Automobile Engineers")
הערות שוליים

↑  מצרפתית: חתוך או פרוס
↑  "מכונית קופה" hemmings.com/magazine/hcc/2007/03/Club-Coupes
↑  פירוש המונח "קופה" urbandictionary.com/define
↑  פירוש ל"קופה" dictionary.cambridge.org/dictionary/english/coupe
↑  - מידות דגמי מכוניות SAE J1100: Motor Veicle Dimensions, besøkt 21. november 2016 law.resource.org/pub/us/cfr
↑  עגלות מלכותיות kreml.ru/?cmd=00200600000000000110000000000000000
↑  ראו המונח "קופה" coachbuilt.com/ter/terminology
↑  "מכונית קופה" korrekturen.de/wortliste/coupe
↑  hardtop - הוא צורה נוקשה של גג רכב, אשר עבור מכוניות מודרניות בנוי בדרך כלל ממתכת. גג קשיח יכול להיות קבוע (כלומר לא ניתן להסרה), ניתן להסרה ולאחסון נפרד או להסרה בתוך הרכב עצמו
| --- | --- |
בקרת זהויות :  GND: 4236654-9
ז'רנוב

| --- | --- |
סמל ז'רנובסמל ז'רנוב
כנסיית ניקולאוס הקדוש בז'רנוב
כנסיית ניקולאוס הקדוש בז'רנוב
 מדינה:  פולין פולין
 פרובינציה:  לובלין (פרובינציה) לובלין
 מחוז:   אופוצ'נו
 גמינה:  ז'רנוב
 אוכלוסייה:  ‏
  ‑ בכפר:  1,072 (31 במרץ 2021)
 קואורדינטות:  51°14′0″N 20°10′0″E﻿ / ﻿51.23333°N 20.16667°E﻿ / 51.23333; 20.16667
 אזור זמן:  UTC+1
 http://www.zarnow.prv.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיז'רנוב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיז'רנוב(למפת פרובינציית לודז' רגילה) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קוי.-פומ. שלזיה מזוביהז'רנוב(למפת פרובינציית לודז' מוגדלת) לודז' פיוטרקוב טריבונלסקי  פביאניצה טומשוב מזובייצקי  אופולה שוויינטוקז'יסקיה פולין גדול קויאוויה-פומרניה שלזיה מזוביהז'רנוב  he tabBackground:;tabBorder:#aaa;defaultTab:0;
ז'רנוב (בפולנית: Żarnów) הוא כפר במחוז אופוצ'נו, בפרובינציית לודז' שבמרכז פולין, לשעבר באזור ההיסטורי של פולין קטן. מקור השם הוא ככל הנראה בביטוי "miejsce żarne" שמתאר את הנוהג הסלאבי הקדום לשרוף עצים כדי להכשיר את הקרקע לעיבוד חקלאי. בכפר ניצבת כנסיית ניקולאוס הקדוש שנבנתה במאה ה-12 ושרידים מהמבנה המקורי שלה עדיין קיימים.
היסטוריה

האזכור הראשון של הכפר הוא משנת 1065. בשנת 1111 נוסדה ביישוב כנסייה על ידי נסיך מקומי שביקש להביע בכך הכרת תודה על ניצחונו על שבטים פומרניים. כמו כן בתקופה זו היה היישוב מוקף חומה, מעין ביצורים סלאביים (אנ') שהיו אופייניים ליישובים סלאביים. בשנת 1136 הכריז האפיפיור אינוקנטיוס השני על היישוב, בשמו הקודם "סארנוב" (Sarnov), כעל מרכז מנהל כנסייתי. בשנת 1191 הוזכרה הכנסייה המקומית במסמכים בני התקופה ככנסייה מרכזית באזור. במאה ה-12 הייתה ז'רנוב מרכז עירוני חשוב באזור פולין קטן. הכפר שכן על ציר מסחר מרכזי בין סנדומייז' למרכז פולין, אך בהדרגה איבד את חשיבותו לטובת העיר הסמוכה אופוצ'נו. למרות זאת קיבל הכפר זכויות עיר במאה ה-15. במאה ה-16 נבנו בכפר מנזר בסגנון גותי וכן מגדל פעמונים מעץ. הפעמונים העתיקים ביותר במגדל, שהושמו בו בשנת 1533, נלקחו על ידי הגרמנים הפולשים במלחמת העולם השנייה
בשנת 1655 היה הכפר אתר קרב מרכזי בין השוודים לפולנים עם פלישת השוודים לפולין, שבתקופה זו הייתה מאוחדת עם ליטא. על "ההר השוודי" באזור ניצבת אנדרטה של הנשר הפולני, לזכר הקרב, אנדרטה שהוקמה ב-1923.
עם חלוקת פולין בסוף המאה ה-18 נכלל הכפר בשטח האימפריה הרומית הקדושה. בשנת 1815 נכללה ז'רנוב בשטח פולין הקונגרסאית שתחת שלטון האימפריה הרוסית. בשנת 1876 נשללו מהכפר זכויות העיר כתגמול על השתתפות תושביו במרד ינואר 1863.
יהודי ז'רנוב

לפני מלחמת העולם השנייה גרו בז'רנוב כ-1,500 יהודים. לאחר כיבוש פולין בידי גרמניה הוקמו בעיר יודנרט וגטו. באוקטובר 1942 הועברו לגטו כ-2,500 יהודים מיישובי הסביבה. לאחר ימים מעטים נורו חלק מהיהודים בגטו והיתר, רוב היהודים בגטו, הועברו לאופוצ'נו ומשם גורשו למחנה ההשמדה טרבלינקה. בגטו הושארו כ-50 יהודים לאיסוף חפצי הנרצחים לשם שימוש בחפצים אלה על ידי גרמניה, ולאחר כחודשיים הועברו יהודים אלה לאויאזד.
באזור זה נולד וגדל עד מהלך מלחמת העולם השנייה, שורד השואה והאדם היהודי המבוגר אי פעם שתועד- ישראל קרישטל, שבהמשך חייו התגורר בישראל, עד יום מותו ב-2017 בגיל 113.
טום הולנדר

| --- | --- |

הולנדר, 2017
 לידה:  25 באוגוסט 1967 (בן 57) אנגליה בריסטול, אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1981 
 מקום לימודים:  בית ספר אבינגדון  סלוויין קולג', קיימברידג'  דרגון סקול 
 פרסים והוקרה:  פרס בחירת המבקרים לליהוק הטוב ביותר (2001)  פרס קלוטרודיס להרכב הטוב ביותר (2010)  פרס סטלייט לליהוק הטוב ביותר (2002)  פרס גילדת שחקני המסך לצוות השחקנים הטוב ביותר בסרט קולנוע (2002)  פרסי יאן צ'רלסון 
 פרופיל ב-IMDb
 
תומאס אנתוני "טום" הוֹלַנדֶר (באנגלית: Thomas Anthony "Tom" Hollander; נולד ב-25 באוגוסט 1967), הוא שחקן בריטי ממוצא יהודי. מוכר מתפקידיו בסרטים "אניגמה", "פארק גוספורד", "מרגלי קיימברידג'", "גאווה ודעה קדומה" ו"שודדי הקאריביים".
ביוגרפיה

הולנדר נולד בבריסטול שבממלכה המאוחדת. אביו הוא צאצא של יהודים מצ'כיה שהתנצרו לזרם הקתולי, ואימו ממשפחה נוצרית ממוצא אנגלי. גדל באוקספורד שבאוקספורדשייר. הוא התחנך בבתי הספר "דראגון סקול" ואחר כך ב"אבינגדון סקול". למד בסלוויין קולג' שבקיימברידג' והרבה להשתתף מחוץ לתוכנית הלימודים בפעילויות התיאטרון באוניברסיטת קיימברידג'.
בעודו בקיימברידג' ביים חברו לספסל הלימודים, סם מנדס, הצגות אחדות בהשתתפותו בין השאר הפקה של "סיראנו דה ברז'ראק" שזכתה לשבחי הביקורת. עם סיום לימודיו לא התקבל לבית ספר למשחק אך בכל זאת המשיך לעבוד בתיאטרון.
ב-1992 זכה הולנדר בפרס איאן צ'ארלסון על הופעתו בהצגה "The Way of the World" בתיאטרון ליריק האמרסמית' בלונדון. ב-1997 היה מועמד לפרס בשנית על תפקידו במחזה "מבקר המדינה". והמחזה "בלאטיקוס אומינוס דומינה".
הולנדר הופיע בתפקידים רבים בקולנוע ובטלוויזיה. בין היתר בסדרה הקומית "פשוט נהדרת", בסרט "מרתה, פרנק, דניאל ולורנס", סדרת הדרמה "רעיות ובנות" על פי ספרה של אליזבת גסקל, סרטו של רוברט אלטמן גוספורד פארק, ובסרט הטלוויזיה הנסיך האבוד בתפקיד המלך ג'ורג' החמישי. על תפקידו בסרט גאווה ודעה קדומה בכיכובה של קירה נייטלי קבל את פרס המבקרים של לונדון ופרס הקולנוע של העיתון "איבנינג סטנדרד". בסדרה "מרגלי קיימברידג'", העוסקת בחייהם של חברי רשת קיימברידג', גילם את דמותו של המרגל גאי ברג'ס.
הולנדר מרבה לעבוד עם השחקנים מייקל גמבון וביל ניי והוא חבר קרוב של ג'יימס פיורפוי. אף על פי שהוא מרבה להופיע כשחקן אופי מוערך וזכה בפרסים, עדיין מלגלגים בסרטים על קומתו הנמוכה.
בשנים 2006 ו-2007 השתתף הולנדר בחלק השני והשלישי של סדרת סרטי שודדי הקריביים. הופעתו האחרונה על הבמה הייתה במחזה " Landscape with Weapon" מאת ג'ו פנהול בתיאטרון המלכותי הלאומי. כמו כן הופיע בסדרה "אנשי הצללים" של רשת TNT.
ב-2010 יצר הולנדר יחד עם התסריטאי ג'יימס ווד את הסדרה הקומית "כבוד הכומר" (Rev.). בסדרה מגלם הולנדר את הדמות הראשית של הכומר אדם סמולבון, שעובר מקהילה כפרית לנהל כנסייה גדולה בלונדון. ב-2011 הסדרה זכתה בפרס באפטה כסיטקום הטוב ביותר. עונה שנייה של הסדרה שודרה ב-2011.
בשנת 2017 שיחק בסרט הדרמה העצמאי "קדחת הצבעונים", לצדן של אליסיה ויקנדר וקארה דלווין, וכן שיחק בסרט "לנשום".
בשנת 2018 שיחק בדרמה הביוגרפית "רפסודיה בוהמית" שביים בריאן סינגר.
הולנדר חי בנוטינג היל שבלונדון.
הערות שוליים

↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
| --- | --- |
בקרת זהויות :  NLI: 987007390715405171  PLWABN: 9810543206805606  BIBSYS: 6044908  BnF: cb141875567 (data)  GND: 142049611  ISNI: 0000 0001 1513 1896  LCCN: no2003001011  MusicBrainz: 50746bb6-b6a6-4a00-a9bb-46c60ce71198  NKC: xx0047030  NLK: KAC2020N5132  NTA: 265581516  SUDOC: 14502606X  VIAF: 166979914   WorldCat (עם VIAF): 166979914
Just the Way You Are (שיר של בילי ג'ואל)

"Just the Way You Are" הוא שיר של בילי ג'ואל מתוך אלבום האולפן החמישי שלו The Stranger משנת 1977, שיצא לאור כסינגל השני מהאלבום בתחילת נובמבר 1977. השיר הפך לסינגל הראשון של ג'ואל שהגיע לטופ 10 בארצות הברית ולטופ 20 הבריטי (הגיע למקומות 3 ו-19 בהתאמה), כמו גם לסינגל הזהב הראשון של ג'ואל בארצות הברית. השיר גם עמד בראש מצעד ההאזנה הקלה של בילבורד במשך כל חודש ינואר 1978.
"Just the Way You Are" זכה בשני פרסי גראמי להקלטת השנה ולשיר השנה בשנת 1979.
רקע

ג'ואל שיתף שהמלודיה והאקורדים של השיר הזה הגיעו אליו בזמן שהוא חלם. בריאיון לתוכנית הרדיו של הווארד סטרן ב-16 בנובמבר 2010, ג'ואל אמר שההשראה לכתיבת שם השיר ואיך שהוא נשמע בפזמון נלקחה ישירות מהשורה האחרונה בשיר "Rag Doll" של פרנקי ואלי וארבע העונות, שאגב היה גם השראה גדולה יותר לשיר המאוחר יותר של ג'ואל "Uptown Girl".
"Just the Way You Are", שג'ואל כתב לאשתו הראשונה (וגם למנהלת העסקית שלו באותה תקופה) אליזבת ובר, לא היה אהוב בתחילה על ג'ואל או על להקתו, וג'ואל החליט במקור לא להפוך את השיר לחלק מ-The Stranger, אך לבקשתן של לינדה רונסטאדט ופיבי סנואו (שתיהן הקליטו באולפנים אחרים באותו בניין באותה תקופה), הוא הסכים להכניס את השיר למיקס הסופי. עם זאת, מפיק האלבום, פיל ראמון, סתר מאוחר יותר את טענתו של ג'ואל, והצהיר בריאיון כי הם לא יכולים להרשות לעצמם להחריג את השיר מכיוון שלג'ואל לא היה כל כך הרבה חומר לבחור ממנו לאלבום. השיר גם חולק כמה קווי דמיון ל-"I'm Not in Love" של 10cc, בשל לולאות הקלידים וקלטות הרקע בהן השתמשו ג'ואל וראמון.
לאחר שג'ואל וובר התגרשו ב-1982, ג'ואל כמעט ולא ביצע את השיר בהופעה חיה אחרי 1986 עד שנות ה-2000, וג'ואל הצהיר בפומבי שהוא לא אוהב לנגן את השיר בהופעה חיה בעקבות גירושיו מאשתו הראשונה. הוא ציין כי במהלך הופעות של השיר בערך בזמן גירושיו הראשונים, המתופף שלו ליברטי דה ויטו היה עושה פרודיה צוחקת על המילים בפזמון כמו "היא קיבלה את הבית. היא קיבלה את המכונית".
כאשר "Just the Way You Are" יצא כסינגל, הוא קוצר ביותר מדקה. ההבדלים הם הסרת הבית השני ודעיכה מוקדמת יותר. ביצוע חי של השיר שימש גם כקליפ. ב-18 בפברואר 1978 הגיע השיר למקום השלישי, וג'ואל ביצע גרסה קצרה יותר של השיר כאורח מוזיקלי באותו יום בסאטרדיי נייט לייב (יחד עם "Only the Good Die Young"). גרסת הסינגל (שדעכה 8 שניות לאחר מכן) נכללה במהדורה הראשונה של Greatest Hits Volume I & Volume II, אך גרסת האלבום המלאה שוחזרה למהדורה המחודשת של אוסף זה.
סולו הסקסופון נוגן על ידי ירוסלב יעקובוביץ נגן ישראלי ידוע .
משתתפים

בילי ג'ואל - שירה, פנדר רודס
יו מקראקן - גיטרה אקוסטית
סטיב בורג - גיטרה אקוסטית
דאג סטגמאייר - גיטרה בס
ליברטי דה ויטו - תופים
ראלף מקדונלד - כלי הקשה
ירוסלב יעקובוביץ'- סקסופון אלט
פטריק ויליאמס - תזמור
משתתפים > הפקה

פיל ראמון - מפיק, מהנדס
ג'ים בוייר - מהנדס
בית החולים בלוויו

| --- | --- |

 מאפייני הארגון
 סוג:  ציבורי
 אוניברסיטה:  אוניברסיטת ניו יורק
 בעלים:  + NYC Health
 היסטוריה
 תאריך ייסוד:  31 במרץ 1736
 שירותים
 מיטות:  כ-1,500
 אתר רשמי
 גאוגרפיה
 כתובת:  462 First Avenue, New York, NY 10016 
 מיקום:  ניו יורק, ארצות הברית
 קואורדינטות:  40°44′21″N 73°58′31″W﻿ / ﻿40.7393°N 73.9753°W﻿ / 40.7393; -73.9753
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיבלוויו(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיבלוויו
 
חזית בית החולים בלוויו בניו יורק כפי שנשקפה ממרפאות החוץ, צילום משנת 1950
בית החולים בלוויו (באנגלית: Bellevue Hospital) הוא בית חולים ציבורי, השוכן בשדרה הראשונה בשכונת קיפס ביי, במנהטן בניו יורק. הוא הוקם ב-31 במרץ 1736 והוא בית החולים הוותיק ביותר בארצות הברית.
כיום הוא נמצא בבניין בן 25 קומות הכולל יחידה לטיפול נמרץ, מרפאות חוץ ומחלקה לתקשורת רדיולוגית דיגיטלית.
צוות בית החולים מונה 1,200 רופאים וצוות אשפוזי של כ-5,500 אנשים. בשנות ה-1950 היה בלוויו בית החולים הגדול בניו יורק – היו בו 2,700 מיטות אשפוז והוא שימש גם כחדר המתים של העיר. כיום לבית החולים 827 מיטות אשפוז.
כל שנה מתבצעים בבלוויו כ-460,000 ביקורים לא דחופים במרפאותו כ-106,000 בדיקות מיון. כמו כן מתאשפזים כל שנה כ-30,000 מטופלים. יותר מ-80% מהמטופלים של המוסד באים מקרב אוכלוסיות הנהנות פחות משירותים רפואיים נאותים.
לפי סקר של העיתון US News and World Report, מקרב כלל בתי החולים במטרופולין ניו יורק בית החולים בלוויו דורג במקום ה-40 ובעיר ניו יורק עצמה במקום ה-29
בשנת 2015 שונה שם בית החולים ל-NYC Health + Hospitals/Bellevue לפי שם התאגיד הציבורי המנהל אותו.
בית החולים התפרסם בעבר בשירותיו הפסיכיאטריים, ולאחר מכן גם בפעילותו בתחום צנתורי הלב, רפואת החירום, הנוירוכירורגיה והרפואה השיקומית.
היסטוריה > מבית מחסה לבית חולים

בית החולים בלוויו הוקם בשנת 1736, תחילה כמתקן אשפוז בעל שש מיטות בקומה השנייה של בית המחסה לעניים בניו יורק (New York Almshouse). במקום שבו נמצאת כיום עיריית ניו יורק. בשנים 1736–1787 היה בלוויו בית החולים הראשון בארצות הברית שארגן במסגרתו לימודי רפואה. בשנת 1798 רכשה עיריית ניו יורק את חוות בלוויו, בקרבת איסט ריבר קילומטרים אחדים צפונית לעיר, כדי לשמש כהסגר לחולים בימי מגפות הקדחת הצהובה.
במקום נבנה בית מחסה, ביתן לחולי זיהום, בית חרושת לסבון, חממה, בית סוהר, בית ספר, חדר מתים, מאפייה, בית קירור, וחנות למוצרי נגרייה ונפחות. תוכנית המתאר המרושתת של העיר משנת 1811 לקחה בחשבון את קיומו של בית החולים. בשנת 1824 המקום הפך רשמית את השם "בית החולים בלוויו".
היסטוריה > מרכז לטיפול ולהוראה

החל משנת 1787, לפי החלטת קולגיום הרופאים והכירורגים של אוניברסיטת קולומביה, סונף בית החולים לאוניברסיטה זו. הפקולטה לרפואה של אוניברסיטת קולומביה ותלמידיה נותרו בבלוויו למשך 181 שנה, עד לשינויים בסינופים האקדמיים בשנת 1968. החל משנת 1819 גם הפקולטה לרפואה של אוניברסיטת ניו יורק התחילה לנהל לימודים קליניים בתוך בית החולים. בשנת 1849 נחנך אמפיתיאטרון לצורך לימודים קליניים ולימודי כירורגיה. בשנת 1861 הוקמה המכללה הרפואית של בית החולים בלוויו (Bellevue Hospital Medical College), המכללה הראשונה לרפואה בניו יורק, שנקשרה לבית החולים. בשנת 1873 נפתח בבית החולים בלוויו גם בית הספר הראשון לאחיות, לפי העקרונות של פלורנס נייטינגייל. אחריו, בשנת 1874 הוקמה בבית החולים הקליניקה הפדיאטרית הראשונה בארצות הברית ובשנת 1876 המחלקה האמריקאית הראשונה לרפואת חירום. בשנת 1879 נבנה במתחם בית החולים ביתן למחלות נפש שנחשב למהפכני לתקופתו. מאז הפך השם "בלוויו" להיות מזוהה עם בית חולים פסיכיאטרי.
תוכנית ההתמחות לכירורגיה שהחלה בבלוויו בשנת 1883 היא עד ימינו מופת להתמחות הכירורגית בכל העולם.
מעבדת קרנגי, המעבדה הראשונה לפתולוגיה ולבקטריולוגיה בארצות הברית, הוקמה כעבור שנה. בשנת 1888 נחנך גם בית הספר הראשון בארצות הברית שנועד לאחים גברים. משנת 1892 פעלה גם יחידה לטיפול בהתמכרות לאלכוהול.
בשנת 1898 גם אוניברסיטת קורנל התחילה להיות מעורבת בתוכנית לימודי רפואה בבלוויו.